CELEX: 62014TN0269
Language: hu
Date: 2014-04-28 00:00:00
Title: T-269/14. sz. ügy: 2014. április 28-án benyújtott kereset – City Index kontra OHIM – Citigroup and Citibank (CITY INDEX)

4.8.2014   
            
            
               HU
            
            
               Az Európai Unió Hivatalos Lapja
            
            
               C 253/32
            
         2014. április 28-án benyújtott kereset – City Index kontra OHIM – Citigroup and Citibank (CITY INDEX)
   (T-269/14. sz. ügy)
   2014/C 253/47
   A keresetlevél nyelve: angol
   
      Felek
   
   
      Felperes: City Index Ltd (London, Egyesült Királyság) (képviselő: B. Brandreth, Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Citigroup, Inc. és Citibank, NA (New York, USA)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               részben helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2014. február 19-én az R 172/2013-2. sz. ügyben hozott azon határozatát, amely a 9., 16. és 36. osztályba tartozó áruk és szolgáltatások vonatkozásában helyt adott a felszólalásnak;
            
         
               —
            
            
               az alperest kötelezze a felperes részéről a fellebbezési tanács és a Törvényszék előtt felmerült költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „CITY INDEX” szóvédjegy a 9., 16., 36. és 41. osztályba tartozó áruk és szolgáltatások vonatkozásában – 7458094. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: Citigroup, Inc. és Citibank, NA.
   
      A hivatkozott védjegy vagy megjelölés: a „citi” szóelemet tartalmazó ábrás védjegy a 9., 16., 36. és 42. osztályba tartozó áruk és szolgáltatások vonatkozásában, a „citifinancial” és „citibank” szóelemet tartalmazó közösségi és nemzeti ábrás védjegyek, valamint a „CITICAPITAL”, „CITIMONEY”, „CITIFINANCIAL”, „CITI”, „CITIBOND”, „CITICONNECT”, „CITIBANK” és „CITICARD” közösségi és nemzeti szóvédjegyek.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanácsa felszólalási osztály határozatát részben hatályon kívül helyezte és a közösségi védjegy bejelentése iránti kérelmet részben elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.